Samvinnunefnd um Svæðisskipulag Eyjafjarðar vinnur nú að gerð nýs svæðisskipulags fyrir Eyjafjarðarsvæðið sem nær til eftirtalinna sveitarfélaga : GrýtubakkahreppsSvalbarðsstrandarhreppsEyjafjarðarsveitarAkureyrarkaupstaðarHörgársveitarDalvíkurbyggðarFjallabyggðar Í samræmi við 23. gr. skipulagslaga nr. 123 / 2010 skal svæðisskipulagsnefnd sem vinnur að gerð nýs svæðisskipulags „ taka saman lýsingu á skipulagsverkefninu þar sem gerð er grein fyrir hvaða áherslur nefndin hefur við gerð skipulagsins , forsendum þess og fyrirliggjandi stefnu og hvernig kynningu verði háttað gagnvart íbúum og öðrum hagsmunaaðilum ” . Lýsing þessi ásamt fylgiriti ( helstu forsendur ) liggur nú fyrir og geta þeir sem áhuga hafa kynnt sér hana á heimasíðu viðkomandi sveitarfélags samanber upptalninguna hér að framan . Einnig verða umrædd gögn fyrirliggjandi í prentuðu formi á skrifstofum þeirra . Í eldri skipulagslögum voru einnig ákvæði um svæðisskipulag en fyrstu tilraun að gerð svæðisskipulags fyrir Eyjafjarðarsvæðið má rekja til ársins 1981 . Þá var skipuð nefnd til að gera tillögu að svæðisskipulagi fyrir Akureyri og nágrenni . Þau sveitarfélög sem ekki tóku þátt í skipulagsvinnunni voru Ólafsfjörður , Siglufjörður , Grímsey og Hrísey . Umrædd svæðisskipulagstillaga öðlaðist reyndar aldrei formlegt gildi . Næst hófst vinna við gerð svæðisskipulags fyrir Eyjafjörð 1997 og lauk henni með staðfestingu yfirvalda skipulagsmála á „ Svæðisskipulagi Eyjafjarðar 1998 – 2018 “ árið 2002 . Undirbúningur að gerð nýs svæðisskipulags fyrir Eyjafjörð Sérstök nefnd , samvinnunefnd um svæðisskipulag , skipuð tveimur fulltrúum frá hverju aðildarsveitarfélagi svæðisskipulagsins , hóf fljótlega vinnu að undirbúningi áætlanagerðarinnar . Sveitarfélögum á Eyjafjarðarsvæðinu fækkaði úr 8 í 7 eftir fyrrnefndar kosningar með sameiningu Hörgárbyggðar og Arnarnesshrepps í Hörgársveit og um leið fækkaði fulltrúum í nefndinni úr 16 í 14 . Í skipulaginu er sett fram sameiginleg stefna aðildarsveitarfélaganna um byggðaþróun og þá þætti landnotkunar sem talin er þörf á að samræma vegna sameiginlegra hagsmuna sveitarfélaganna . Í skipulaginu eru eftirtaldir efnisþættir til umfjöllunar . Svæðisskipulagið er því í fáum orðum sagt samkomulag um stefnu um sameiginlega hagsmuni og stjórntæki eða verkfæri til að beita við ákvarðanir um landnotkun og auðlindanýtingu í Eyjafirði . Þótt svæðisskipulagsnefndin hafi nú lokið störfum við svæðisskipulagsgerðina skal hún starfa áfram og hefur þá m. a . það hlutverk að fylgjast með að allar ákvarðanir aðildarsveitarfélaganna í aðalskipulagsgerð séu í samræmi við ákvæði og stefnumótun Svæðisskipulagsins . Jafnframt að taka ákvarðanir um endurskoðun á Svæðisskipulaginu að loknum hverjum sveitarstjórnarkosningum og fjalla um tillögur einstakra aðildarsveitarfélaga að breytingum á því . Svæðisskipulag Eyjafjarðar 2012 – 2024 ásamt fylgigögnum á nú að vera aðgengilegt á vefsíðu allra aðildarsveitarfélaganna .